কাবুল সামরিক বিমানবন্দরের সামনে বিস্ফোরণ, হতাহত কয়েকজন
আফগানিস্তানের কাবুল সামরিক বিমানবন্দরের বাইরে বিস্ফোরণের ঘটনা ঘটেছে। এতে একাধিক হতাহতের ঘটনা ঘটেছে বলে জানিয়েছে তালিবান সরকারের স্বরাষ্ট্র মন্ত্রণালয়ের একজন মুখপাত্র। তবে নির্দিষ্ট সংখ্যা বলতে পারেননি তিনি। খবর আলজাজিরার। 







আলজাজিরার প্রতিবেদনে বলা হয়েছে, তালেবান পরিচালিত স্বরাষ্ট্র মন্ত্রণালয়ের মুখপাত্র আব্দুল নাফি তাকোর বলেছেন, 'আজ সকালে কাবুল সামরিক বিমানবন্দরের বাইরে একটি বিস্ফোরণ ঘটেছে, যার কারণে আমাদের বেশ কয়েকজন নাগরিক নিহত ও আহত হয়েছেন।' 




এ ঘটনায় ইতোমধ্যে তদন্ত শুরু হয়েছে বলে জানিয়েছেন তিনি। অবশ্য বিস্ফোরণের ধরন বা এর লক্ষ্য কী ছিল তা উল্লেখ করেননি আব্দুল নাফি তাকোর।
স্থানীয় বাসিন্দারা জানিয়েছেন, বিমানবন্দরটির সামনে সকাল ৮টার আগে বিকট বিস্ফোরণের শব্দ শোনা যায়। তারা বলছেন, এলাকাটি নিরাপত্তা বাহিনী সিল করে দিয়েছে এবং সেখানে যাওয়ার সকল রাস্তা বন্ধ করে দেওয়া হয়েছে।
আফগানিস্তানের তালেবান-চালিত প্রশাসন ইসলামিক স্টেটগোষ্ঠীর রক্তাক্ত বিদ্রোহের মুখোমুখি হয়েছে। সাম্প্রতিক সময়ে জঙ্গিগোষ্ঠীটি কাবুলে রাশিয়ান এবং পাকিস্তানের দূতাবাসের পাশাপাশি দেশটির সাবেক প্রধানমন্ত্রীর কার্যায়সহ বেশ কয়েকটি গুরুত্বপূর্ণ স্থাপনাকে হামলার লক্ষ্যবস্তু করেছে।
গত মাসে আইএসআইএল হামলাকারীরা কাবুলে চীনা নাগরিকদের অবস্থানরত একটি হোটেলে হামলা চালায়। এতে পাঁচ চীনা নাগরিক আহত হন।

আফগানিস্তানের কাবুল সামরিক বিমানবন্দরের বাইরে বিস্ফোরণের ঘটনা ঘটেছে। এতে একাধিক হতাহতের ঘটনা ঘটেছে বলে জানিয়েছে তালিবান সরকারের স্বরাষ্ট্র মন্ত্রণালয়ের একজন মুখপাত্র। তবে নির্দিষ্ট সংখ্যা বলতে পারেননি তিনি। খবর আলজাজিরার।